Sur-subangan na Asyanong Karawat

An Sur-subangan na Asyanong Karawat (Ingles: Southeast Asian Games o bisto man bilang SEA Games) karawat kan 11 nasyoon sa Sur-subangan na Asya. An karawat yaon sa irarom kan pamamahala kan Federasyon kan Sur-subangan na Asyanong Karawat (Southeast Asian Games Federation) na may superbisyon kan Internasyunal na Olimpikong Komite (IOC) asin kan Olimpikong Konseho kan Asya (OCA).

Uusipon 
An Sur-subangan na Asyanong Karawat nagpoon sa Sur-subangan na Asyanong Peninsular na Karawat o SEAP Games. Kan 22 Mayo 1958, an mga delegado gikan sa mga nasyon sa rawis nin Sur-subangan na Asya na yaon partisipante sa Asyanong Karawat sa Tokyo, Hapon nagkaigwa nin urulay asin nagkauruyon na magbilog nin sarong organisasyon. Nabilog an SEAP Games sa kaisipan ni Luang Sukhum Nayaoradit, Bise Presidente kan Olimpikong Komite nin Tailandya kaidto. Susog sa lakdang, an sarong rehiyonal na karawat makakatabang sa pagpabalangibog nin pagtarabangan, pagkasirinabotan asin marhay na relasyon kan mga nasyon sa rehiyon.

Anom na nasyon kabali an Burma (ngunyan Myanmar), Kampuchea (ngunyan Kambodya), Laos, Malaya (ngunyan Malasya), Tailandya asin Bietnam an nagin kagtugdas na mga myembro. An mga nasyon na ini nagkauruyon na gibohon an Karawat lambang duwang taon kan Hunyo 1959 dangan nabilog an Komite nin Pederasyon nin SEAP.

Ginibo an pinakainot na SEAP Games sa Bangkok poon 12–17 Desyembre 1959 kan lampas 527ng atleta asin mga opisyal gikan sa Tailandya, Burma (ngunyan Myanmar), Malaya (ngunyan Malaysia), Singapura, Sur Bietnam asin Laos, nagpartisipar sa 12ng kawat.

Mga kabaling NOK

Toltolan

Mga panluwas na takod
 Olympic Council of Asia Regional Hosting List 
 SEA Games Federation
 Medal Tally 1959-1995
 Medal Tally
 History of the SEA Games
 SEA Games previous medal table
 SEA Games members

Sur-subangan na Asyanong Karawat